10/06/2010 | Administración LocalMunicipal
Vilarmaior
Aprobación definitiva ordenanza

Aprobada inicialmente polo pleno en sesión de data vintecinco de marzo de 2010, a ordenanza reguladora do servizo de axuda no fogar, e unha vez rematado o prazo de exposición pública, sen que se presentasen alegacións, cómpre proceder á publicación do texto íntegro da ordenanza, que figura no anexo, de acordo co artigo 70.2 da Lei 7/1985, reguladora das bases do réxime local. Vilarmaior, 02 de xuño de 2010 O alcalde Carlos Vázquez Quintián A Lei 13/2008, do 3 de decembro de servizos sociais de Galicia, ten por obxecto a ordenación e promoción do sistema público de servizos sociais na Comunidade Autónoma de Galicia. A Lei 39/2006, do 14 de decembro, de promoción da autonomía persoal e atención ás persoas en situación de dependencia, establece unha nova forma de regulación do servizo de axuda no fogar. A Orde do 22 de xaneiro de 2009 pola que se regula o servizo de axuda no fogar na comunidade autónoma, establece un novo marco regulador do servizo. O obxecto da presente ordenanza é a regulación polo Concello de Vilarmaior do desenvolvemento do programa de axuda no fogar e as súas prestacións, no marco da lexislación vixente, independentemente da súa vía de acceso, é dicir, a través da Lei de dependencia ou ben por libre concurrencia. A prestación do servizo de axuda no fogar realizarase por parte do Concello de Vilarmaior de conformidade ao disposto en: -A Lei 7/1985, do 2 de abril, reguladora de bases do réxime local -A Lei 5/1997, do 22 de xullo, de administración local de Galicia -A Lei 13/2008, do 3 de decembro, de servizos sociais de Galicia -O Decreto 240/1995, do 28 de xullo, polo que se regulan os servizos sociais de atención primaria. -A Orde do 22 de xaneiro de 2009 pola que se regula o servizo de axuda no fogar. -O Decreto 143/2007 do 12 de xullo polo que se regula o réxime de autorización e acreditación dos programas e dos centros de servizos sociais. -A Lei 39/2006, do 14 de decembro, de promoción da autonomía persoal e atención ás persoas en situación de dependencia. -O Real Decreto 727/2007 de 8 de xuño sobre criterios para determinar a intensidade de protección, servizos e contía das prestacións. -A Orde do 17 de decembro de 2007, da Vicepresidencia de Igualdade e Benestar, pola que se establecen os criterios para a elaboración do programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas no sistema para a autonomía e atención á dependencia na Comunidade Autónoma de Galicia. O servizo de axuda no fogar desenvólvese no termo municipal de Vilarmaior, dentro do ámbito das competencias municipais en materia de servizos sociais, sendo a súa sede oficial as dependencias da “Casa do Concello” destinadas aos servizos sociais. O horario de atención ao público na dita dependencia municipal será de 9:00 ás 14:00 horas, en días laborables de luns a venres. O servizo de axuda no fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar. O servizo de axuda no fogar encádrase nos servizos sociais comunitarios básicos, que constitúen o nivel máis próximo as persoas usuarias e ao seu ambiente familiar e social constituíndose como un dos elementos básicos do sistema de servizos sociais. Garántese, en todo caso, o dereito da persoa usuaria á súa autodeterminación, respectando que poida gobernar e decidir a súa propia vida. Son obxectivos do servizo de axuda no fogar os seguintes: I. Mellorar a calidade de vida das persoas usuarias. II. Posibilitar a permanencia das persoas no seu contorno de convivencia habitual. III. Favorecer e potenciar a autonomía persoal no propio domicilio IV. Manter, mellorar e recuperar as redes de relación familiar e social V. Previr situacións de dependencia ou exclusión social VI. Retardar ou evitar a institucionalización VII. Reforzar a solidariedade e potenciar o voluntariado social 1. Como norma básica, todas as accións desenvolvidas dende o servizo de axuda no fogar terán un caracter excepcional e complementario das capacidades da persoa usuaria e doutras persoas do seu ámbito inmediato. En ningún caso se prestarán atencións que a persoa usuaria ou a súa familia e/ou achegados poidan desenvolver por si mesmos, de xeito que se potencie ao máximo a súa autonomía.2. De conformidade coa valoración técnica realizada polos servizos sociais que en cada caso correspondan, o servizo de axuda no fogar comprende as seguintes prestacións: A) Atencións de carácter persoal na realización das actividades básicas da vida diaria, tales como: - Asistencia para levantarse e deitarse - Apoio no coidado e hixiene persoal, así como para vestirse. - Control de réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio-temporal. - Apoio a persoas afectadas por problemas de incontinencia. B) Atencións de carácter persoal na realización doutras actividades da vida diaria, tales como: - Acompañamento fóra do fogar para acudir a consultas ou tratamentos médicos, dentro do término municipal, asumindo os usuarios os gastos de transporte. - Apoio na realización de xestións necesarias ou urxentes C) Atención das necesidades de caracter doméstico e da vivenda, tales como: - Limpeza e mantemento da hixiene e salubridade da vivenda - Compra de alimentos e outros productos de uso común - Preparación dos alimentos. - Lavado e coidado das prendas de vestir. - Coidados básicos da vivenda Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. D) Atencións de caracter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar. Con carácter non exhaustivo cítanse as seguintes: - Soporte a familias con problemas relacionais ou de atención a menores en risco de exclusión. - Asesoramento e formación de pais - Apoio na relación co seu ámbito - Planificación e educación sobre hábitos de hixiene - Control da alimentación e educación sobre hábitos alimenticios. - Apoio á súa organización doméstica - Apoio e orientación en cambios de dinámica familiar - Apoio na administración do presuposto familiar. - Actividades dirixidas a fomentar a súa participación na comunidade e en actividades de lecer e tempo libre. - Axuda na adquisición e desenrolo de habilidades, capacidades e hábitos persoais e de convivencia - Aquelas outras que se valoren tecnicamente como realizables dentro do programa. E) Préstamo de material ortopédico, cando a súa dispoñibilidade o permita: camas articuladas, grúas e cadeiras de rodas.3. Con caracter complementario, o servizo de axuda no fogar poderá incorporar, entre outros, os seguintes tipos de atención: A) Actividades de acompañamento, socialización e desenvolvemento de hábitos saudables. B) Prestación de atención a distancia mediante dispositivos de teleseguimento, teleasistencia e similares.4. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.5. Actuacións excluídas: - Atender a outros membros da familia ou achegados que vivan no mesmo domicilio, cando o usuario do servizo sexa unha persoa en concreto. - Facer arranxos de certa complexidade na vivenda (pintar,.) - Limpeza da casa que non estea directamente relacionada co servizo personalizado ao usuario, sempre que este non viva só. - Prestación do servizo fóra das horas estipuladas para cada usuario. - Funcións de carácter sanitario e, en xeral, aquelas que requiran unha formación ou especialización da que carecen os profesionais que prestan o servizo como: poñer inxeccións, tomar a tensión, colocar ou quitar sonda, subministrar unha medicación que implique certo grao de coñecemento ou especialización por parte de quen a administre, axudar ao usuario na realización de exercizos específicos de rehabilitación e mantemento. - Todas aquelas tarefas que non se axusten ao proxecto de intervención establecido para cada caso concreto.1. O servizo de axuda no fogar estará aberto a todas as persoas ou unidades de convivencia empadroadas no concello para as que, de acordo coa valoración técnica correspondente, supoña un recurso idóneo de atención.2. Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia, sendo posibles usuarios: - Persoas que teñen recoñecida a situación de dependencia, en aplicación do establecido na Lei 39/2006, e ás que lle fora recoñecida a dita prestación no seu Programa Individual de Atención, nos termos e coas intensidades previstas no P. I. A. - Persoas que teñan recoñecida unha prestación económica para seren atendidos por coidadores non profesionais no seu P. I. A., durante os períodos de respiro da persoa coidadora non profesional, nos termos sinalados na circular 15/2008 do 5 de xuño, da Secretaría Xeral de Benestar, polo que se ditan instrucións relativa á Orde do 17 de decembro, pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de compatibilidades das prestacións e xestión das prestacións económicas do sistema para a Autonomía e Atención á Dependencia na Comunidade Autónoma de Galicia.3. Son potenciais usuarios do servizo de axuda no fogar por libre concorrencia como prestación básica do sistema de servizos sociais: - Persoas maiores con déficits de autonomía, especialmente cando carezan de apoio persoal no seu contorno inmediato e que con esta axuda podan continuar vivindo no seu fogar. - Persoas con minusvalidez ou con discapacidade, afectadas por unha lesión, enfermidade física ou mental ou por outros motivos precisen axuda e que a axuda no fogar lles poida favorecer a súa autonomía. - Menores aos que haxa que coidar ou atender por ausencia dos pais ou titores ou cando estes, por circunstancias provisionais de enfermidade ou outros motivos suficientemente xustificados, non poidan exercer as súas funcións axeitadamente, sempre e cando non se deban tomar outras medidas legais en defensa dos dereitos dos menores. - Colectivos específicos que presenten situacións de risco e exclusión social, ou teñan alto risco de padecelas. Outras situacións quer a xuízo do traballador social se estimen como de verdadeira necesidade e xustifiquen a implantación do servizo. Non poderán ser persoas usuarias do servizo: - As persoas que poidan beneficiarse dun servizo similar por parte doutra entidade (MUFACE, ISFAS, ONCE.). - As que presenten un estado de deterioro físico e/ou psicolóxico tal que provoque unha valoración técnica de internamento asistido en centro residencial.4. Ás adxudicacións do servizo aplicaráselle o límite que necesariamente se desprenda de criterios de dispoñibilidade orzamentaria.5. Faránse as modificacións oportunas, baixo criterio técnico, en función dos recursos humanos e materiais dispoñibles, tendo en conta as necesidades dos usuarios. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1.-A seren tratadas con respecto debido á súa dignidade.2.-A recibiren unha atención adaptada ás súas necesidades, coa calidade e duración prescritas en cada caso.3.-A coñeceren a organización e o regulamento do servizo.4.-A coñeceren a situación do seu expediente.5.-Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de caracter persoal.6.-A recibiren información precisa e clara sobre as posibles modificacións sobrevidas durante a prestación efectiva do servizo.7.-A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación da súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participación no pagamento do servizo nos termos que se estableza na súa norma reguladora.7. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.1) Non realizar funcións ou tarefas fóra das estipuladas no proxecto de intervención, salvo casos de urxente necesidade.2) Participar nos cursos e nas xuntanzas que, dende o Departamento de Servizos Sociais, se consideren necesarios para mellorar a calidade do servizo ou para un mellor seguimento do mesmo.3) Respectar a intimidade da persoa usuaria e gardar a debida confidencialidade.4) Comunicar as causas que se poidan producir que dean lugar a modificacións na prestación do servizo.5) Respectar as normas e condicións establecidas para o servizo. - Acceso á vivenda onde se desenvolva o SAF polos profesionais que interveñen no servizo, co obxecto da evaluación, prestación e seguimento do mesmo. - Requirir a documentación e información necesaria para o desenvolvemento do servizo. - Realizar as actuacións de comprobación necesarias para o correcto desenvolvemento do servizo. - Percibir o pagamento que lle corresponde aboar ao usuario pola prestación do servizo. - Prestar o servizo de conformidade coa ordenanza municipal. - Respectar o prezo do servizo estipulado na ordenanza fiscal municipal. - Tratamento dos datos persoais dos usuarios de conformidade coa Lei 15/1999, de 13 de decembro, de protección de datos de caracter persoal. - Someterse ás inspeccións e ao réxime sancionador vixente en materia de Servizos Sociais. - Dispoñer dun expediente individualizado de cada usuario, cos seus datos sociais e sanitarios. - Ter a disposición dos usuarios un libro de reclamacións. - Estar debidamente autorizada de conformidade co establecido no Decreto 143/2007 do 12 de xullo, polo que se regula o réxime de autorización e acreditación dos programas e centros de servizos sociais. O acceso ao servizo producirase a través dos servizos sociais comunitarios, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecido neste regulamento.3. De igual maneira á expresada no apartado anterior procederase nas situacións nas que a problemática principal estea relacionada con aspectos convivenciais e socio-educativos.4. Nos supostos recollidos nos apartados 2 e 3 deste artigo empregarase o baremo contido no anexo II, no cal, ademais dos posibles déficits de autonomía, se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida.5. Acceso por urxencia sobrevida. A alta deberá producirse nun prazo inferior a 48 horas. A duración non superará os 3 meses salvo prescrición técnica debida e motivada. Transcorrido o prazo (3 meses) para manter a alta no servizo, deberá acudir ás condicións requiridas para a libre concorrencia ou acceso directo, segundo o caso. A súa xustificación estará motivada por: - Presentarse a necesidade de forma imprevista - Situacións de alto risco. - Enfermidade grave (se o beneficiario non ten familiares) - O falecemento do cónxuxe ou doutra persoa que se estea facendo cargo do beneficiario. - Outras causas semellantes 1. O servizo de axuda no fogar prestarase polo concello directamente ou externalizando o servizo a través dunha entidade privada debidamente autorizada, de conformidade cos modos de xestión previstos no artigo 85 da Lei 7/1985, de 2 de abril, reguladora de bases do réxime local. O concello poderá establecer acordos con entidades de carácter público, co obxecto de introducir no servizo de axuda no fogar programas especiais co obxecto de atender ás peculiaridades de determinados colectivos de usuarios ou de establecer procedementos máis áxiles ou operativos que os que establece, con carácter xeral, o presente regulamento. O persoal que pode intervir no servizo de axuda no fogar estará composto por profesionais e, de ser o caso, voluntarios. En calquera caso intervirán no dito servizo os traballadores dos servizos sociais de atención comunitaria e os auxiliares de axuda no fogar, tendo o carácter de profesionais. O mesmo carácter de profesional terán, no seu caso, os traballadores sociais da entidade privada debidamente autorizada contratada para prestar o servizo. Aos traballadores sociais de atención comunitaria corresponderán as seguintes funcións: a.-A programación xeral do servizo b.-A coordinación do mesmo e dos recursos necesarios. c.-As xestións para o seu finanzamento d.-A difusión-información do servizo. e.-A organización da formación e reciclaxe do persoal. f.-A recepción das demandas. g.-A avaliación das necesidades h.-A proposta de concesión/denegación dos servizos, así como a formulación de propostas de ampliación ou redución dos mesmos. i.-A valoración da idoneidade do persoal k.-A programación de cada servizo en concreto l.-A estimulación para a autoaxuda e participación familiar. ll.-A coordinación dos diferentes axentes intervintes. m.-O estudo das demandas de información e atención dos solicitantes n.-O estímulo das responsabilidades dos familiares como coidadores primarios e fomento da autoestima dos usuarios. o.-A asignación e supervisión de tarefas. p.-A avaliación e seguimento dos casos atendidos q.-A coordinación do servizo con asociacións, institucións, profesionais e voluntariado. No caso de que se contrate a unha entidade privada debidamente autorizada para prestar o servizo, os apartados “b”,”e”,”k”,”m” e ”o” do parágrafo anterior corresponderalles aos traballadores sociais da entidade privada contratada, sen prexuízo das funcións de control e dirección xeral do servizo que lles corresponderan, en calquera caso, aos órganos competentes, previo informe dos seus propios técnicos. Aos auxiliares de axuda no fogar corresponderalles as seguintes funcións: a.-Asistenciais, de atención persoal e doméstica b.-De orientación/información en actividades da vida cotiá, favorecendo unha normalización no funcionamento do fogar. c.-Educativas, potenciando o protagonismo do usuario/a, non substituíndoo en aquelas tarefas que poida realizar por si mesmo/a e facilitándolle as canles de comunicación co seu entorno. d.-De colaboración co traballador social na coordinación e avaliación do servizo. No programa de axuda no fogar poderán intervir, a maiores, outros profesionais(educador familiar, psicólogo, animador sociocultural, persoal sanitario.) os cales intervirán para cada caso cunha programación específica, elaborada ao efecto, e debidamente coordinada polos traballadores sociais, con mención dos obxectivos, metodoloxía e sistemas de avaliación en equipo. Tamén poderán tomar parte no servizo os voluntarios, entendendo por tales aquelas persoas que actúan de forma solidaria, sen expectativas de remuneración económica e dentro do programa de intervención correspondente, complementando de forma coordinada as funcións e as tarefas do persoal anteriormente descrito. Dado o seu carácter de relación interpersoal, de diversidade, flexibilidade de horarios e dispoñibilidade de tempo libre, as tarefas que poderán desempeñar son: a.-Compaña dentro e fóra do domicilio. b.-Realización de xestións fóra do domicilio (compra, receitas, xestións simples coa administración.) c.-Ocupación do tempo libre (xogos, entretemento, reforzo escolar,.). d.-Fomento de relacións. e.-Calquera outra que, sendo acordada polo equipo responsable dos servizos, non sexan necesariamente susceptibles de responsabilidade por parte de profesionais. Aos ditos efectos estarase ao disposto na Lei 3/2000, de 23 de decembro, do voluntariado de Galicia e na Lei 13/2008, do 3 de decembro, de servizos sociais de Galicia.1. A intensidade do servizo determinarase, con carácter xeral, en horas mensuais de atención.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención (anexo III), de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana. Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o seu traballador social, deberá facerse constar por escrito e será engadido ao seu expediente.3. As persoas que accedan ao servizo de axuda no fogar en libre concorrencia ou por urxencia sobrevenida, a temporalidade e a intensidade virá prescrita polos servizos sociais comunitarios e definida no seu proxecto de intervención (anexo III). O servizo prestarase, cun máximo de dúas horas diarias, no horario comprendido entre as 9:00 e as 15:00 horas. En calquera caso, en situacións excepcionais, e previo informe social do traballador social, poderase ampliar tanto os días como as horas e o horario de prestación do servizo.1. No acceso directo ao servizo para as persoas usuarias con dependencia valorada, a resolución relativa ao programa individualizado de atención, terá a consideración de resolución de asignación e incorporación ao servizo. Neste suposto so terán que presentar a documentación necesaria e que non estea en poder dos servizos sociais municipais.2. No acceso por libre concorrencia o procedemento iniciarase por instancia de parte, de conformidade cos principios xerais recollidos na Lei 30/1992 de 26 de novembro de réxime xurídico das administracións e do procedemento administrativo común. Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. Os solicitantes poderán dirixirse aos servizos sociais municipais, onde se lles facilitará o modelo de solicitude normalizada (Anexo1), que xunto coa documentación esixida se presentará no rexistro xeral do concello, asinada polo solicitante ou pola persoa que o represente. Así mesmo, o traballador social proporcionará información personalizada, gratuíta e confidencial relacionada coa demanda do servizo e as súas condicións e, no caso de necesidade, ofrecerá apoio para que tanto a solicitude como a documentación a presentar se realice de forma adecuada.3. A documentación a achegar coa solicitude é a seguinte: - Fotocopia do DNI/NIE do solicitante ou calquera outro documento oficial acreditativo da súa identificación. No caso de que a persoa solicitante actúe a través de representante deberá presentar: copia compulsada da sentencia de incapacitación legal e nomeamento de titor/representante legal; se é o caso, fotocopia compulsada do DNI/NIE/pasaporte da persoa que teña dita representación. - Fotocopia compulsada do libro de familia, no caso de menores de idade, ou certificado de inscrición no rexistro de parellas de feito. - Fotocopia da tarxeta sanitaria. - Informes das condicións de saúde, facendo mención das medidas preventivas a ter en conta, de ser o caso. - De ser o caso, certificado de minusvalía emitido polo EVO ou resolución do grao e nivel de dependencia, e ou do PIA. - Xustificante dos ingresos da unidade familiar, entendendo por tal, o solicitante, cónxuxe ou parella de feito, ascendentes, e fillos menores de 25 anos ou maiores con discapacidade valorada, que dependan economicamente do solicitante: • Certificado de todos os ingresos procedentes de pensións, nóminas, doutras prestacións sociais. • Fotocopia da última declaración da renda e patrimonio, en caso de ter obrigación de facela. Senón, certificado negativo de facenda ou declaración xurada polo solicitante e demais membros da unidade familiar conforme non está obrigado. • Xustificantes dos rendementos mobiliarios e inmobiliarios do último ano, se é o caso. • Certificado do INEM acreditativa de estar en situación de desemprego e de percepción ou non, de prestacións de ser o caso. • Certificados de bens inmobles da súa titularidade (rústica e urbana, de tódolos membros da unidade familiar de convivencia xunto cos últimos recibos pagados.) • De ser o caso, contrato de aluguer da vivenda ou xustificante do préstamo hipotecario, e último recibo vencido. - Declaración responsable de non ter dereito a recibir un servizo similar doutra entidade (once, muface, isfas.) ou de ser o caso, documento que acredite a denegación do mesmo. - Autorización do/a solicitante para a domiciliación bancaria, de ser o caso, do cobro da taxa establecida na ordenanza fiscal aprobada ao efecto. - Outros que lle poidan ser requiridos coa finalidade de acreditar a súa situación de saúde, familiar, social e económica.4. O persoal de servizos sociais recabará de oficio, por si mesma, a través doutros departamentos municipais ou extramunicipais, información relativa ao cumprimento dos requisitos de empadroamento.5. Respecto das solicitudes con documentación incompleta formuladas por persoas que cumpran todos os requisitos para solicitar o servizo, os solicitantes serán requiridos para que, no prazo máximo de 10 días hábiles subsanen tales deficiencias, co apercibimento de que se non o fixeran, o expediente será arquivado sen más trámite. Só en casos extraordinarios que requiran unha intervención urxente, especificamente valorados como tales no informe social realizado polos servizos sociais, poderá tramitarse e resolverse unha solicitude na que falte algún dos documentos a emitir polas Administracións Públicas, co compromiso expreso de aportalo no prazo máis breve posible.6. Desde os servizos sociais municipais, o traballador social trala visita efectuada ao domicilio do solicitante do servizo, elaborará un informe social con carácter de ditame técnico, no que se considerarán as circunstancias de necesidade ás que se refire a presente ordenanza, así como a aplicación do baremo (ANEXO II) contido no mesmo e a elaboración do proxecto de intervención(ANEXO III). O prazo para emitir o citado informe será de dez días hábiles a contar desde o seguinte ao da presentación de toda a documentación. No dito informe, en función do cumprimento ou non dos requisitos e da dispoñibilidade ou non de prazas vacantes, deberá propoñerse a conveniencia ou non da alta no servizo, ou ben da incorporación á lista de espera, ocupando o posto en función da puntuación obtida. Así mesmo recollerá: - Valoración da situación persoal, socio-económica e familiar. - Puntuación obtida tras a aplicación do baremo - Proposta de resolución, que no caso de ser favorable á demanda, deberá incluír o plan de coidados e a achega económica do usuario. - Causas de denegación, de ser o caso. - Número de orde na lista de espera, de ser o caso, con explicación da dita proposta. - Cantos outros extremos estime convenientes. Os interesados poderán, en calquera momento do procedemento anterior ao trámite de audiencia, presentar alegacións e achegar documentos ou outros elementos de xuízo. Uns e outros teranse en conta polo órgano competente ao redactar a correspondente proposta de resolución.7. A Alcaldía ou concelleiro delegado á vista das solicitudes e da valoración técnica emitida, resolverá cada unha delas. A resolución deberá producirse no prazo máximo de un mes dende a data de entrada da solicitude no rexistro municipal, o dito prazo suspenderase cando se requira a subsanación das solicitudes polo tempo que medie entre a notificación e o seu cumprimento ou, no seu defecto, o transcurso do prazo concedido e no resto dos supostos previstos no artigo 42 da Lei 30/1992, do 26 de novembro, que resulten de aplicación. Transcorrido o prazo previsto no apartado anterior sen que se adoptara resolución expresa e sen prexuízo da obriga de resolver, poderase entender desestimada a solicitude a efectos de permitir ao interesado a interposición do recurso potestativo de reposición ou contencioso administrativo. En caso de resolución positiva, a mesma terá a consideración de orde de alta no servizo, será necesaria a sinatura de acordo de servizo (ANEXO IV) entre a persoa usuaria e a entidade prestadora. Se non existira dispoñibilidade, a solicitude pasará a integrar a lista de espera cunha orde de prioridade que virá determinada pola puntuación que obtivera na aplicación do baremo elaborado para a concesión do servizo. A dita resolución notificarase aos interesados, cos requisitos e nos termos sinalados polos artigos 58 e 59 da Lei 30/1992, de 26 de novembro. No caso de existir entidade privada prestadora do servizo, notificaráselle tamén a resolución, caso de ser favorable á inclusión no servizo. A persoa usuaria asinará o documento de domiciliación bancaria para que lle sexa efectuado o cobro do servizo prestado, caso de desexalo. O concello terá coñecemento en todo momento da xestión do servizo, ben a través do traballador social propio, que en todo caso fará o seguimento do mesmo, ben a través da información subministrada polos traballadores sociais da empresa privada prestadora do servizo e a supervisión que desta fagan os técnicos municipais. O contido da prestación, así como o tempo asignado, poderá ser modificado en función das variacións nas circunstancias que deron lugar á concesión inicial, así como pola dispoñibilidade de medios do servizo, mediante o procedemento descrito anteriormente. O programa de axuda no fogar esixe unha coordinación permanente a tres niveis: - Interna co persoal técnico de servizos sociais comunitarios. - Externa coa entidade ou entidades prestatarias, para o inicio, seguimento e avaliación da prestación. - Con outros axentes que interveñan no servizo. O servizo de axuda a domicilio concedido a cada persoa usuaria será obxecto de seguimento periódico para valorar: 1. A consecución dos obxectivos programados 2. A adecuación do tempo e intensidade da axuda 3. A satisfacción da persoa beneficiaria Unha vez iniciado o servizo, levarase a cabo o seguimento polo equipo técnico ou profesionais do SAF, que poderán recadar información complementaria da persoa usuaria, do persoal auxiliar de axuda a domicilio e/ou a través do persoal coordinador das entidades prestadoras, que se reflectirá no expediente correspondente. A persoa que exerza como responsable técnica garantirá unha supervisión do servizo efectivamente prestado, que será realizado sempre que as circunstancias o fagan necesario e, como mínimo, cunha periodicidade de dous meses. Mediante esta supervisión revisarase e axustarase, se fose o caso, o contido das prestacións expresadas no proxecto de intervención (ANEXO III) e no acordo de servizo (anexo IV). Da supervisión quedará constancia no correspondente expediente individual. As solicitudes que no seu caso se atopen en lista de espera, de igual modo serán periodicamente revisadas coa finalidade de que as mesmas estean permanentemente actualizadas. A extensión da prestación do servizo de axuda no fogar virá condicionada pola limitación dos créditos orzamentarios dispoñibles. Cando non sexa posible a atención de todas as solicitudes establecerase unha lista de espera, sendo incorporados á prestación por rigorosa orde de puntuación a medida que se produzan baixas entre os beneficiarios. A extensión en canto ao contido e tempo da prestación determinarase polo grao de necesidade do solicitante. A prestación do servizo de axuda no fogar regularase polas seguintes normas, que deberán respectar tanto o beneficiario e as persoas do seu entorno coma os profesionais ou voluntarios que interveñan no mesmo: - O auxiliar non traballará no domicilio en ausencia da persoa usuaria. Isto será de aplicación tamén no caso dos voluntarios. - A actuación do auxiliar de axuda no fogar e, de ser o caso, dos voluntarios, axustarase estritamente ao proxecto tecnicamente establecido. A relación será directa co concello e non coa persoa usuaria. - Calquera queixa ou suxestión que os prestadores do servizo reciban do usuario deberán poñela en coñecemento do técnico responsable. - Cando por calquera circunstancia fose necesario realizar un cambio no horario ou unha substitución poderá realizarse sen intervención ningunha do usuario, estando vixente igualmente o contrato. - A atención establecida non pode interferir ou limitar o dereito da persoa usuaria á súa intimidade. En consecuencia, o traballador familiar non poderá acompañarse de ningunha persoa allea ao servizo cando acceda ao seu traballo, e gardará en todo momento o respecto e sixilo profesional sobre os casos asignados; así mesmo, a persoa usuaria deberá gardar o debido respecto ao traballador, non inmiscuíndose na súa intimidade. - Serán de conta da persoa usuaria todos os gastos de productos de limpeza, comida, aseo., poidendo valorarse, non obstante, a xestión dunha axuda económica por tales conceptos en casos especiais, axuda que se levará a cabo a través doutros programas sociais xestionados polo concello (emerxencia social ou outros), non tendo en ningún caso a consideración de prestación do servizo de axuda no fogar. Ao traballador familiar non lle está permitido recibir en custodia diñeiro, xoias nin obxecto ningún. Así mesmo deberá rexeitar calquera doazón (ben sexa en diñeiro ben calquera outra) efectuada pola persoa usuaria ou persoa achegada. - O traballador familiar non dará o seu teléfono ao usuario. - O traballador familiar non disporá das chaves de ningún domicilio, excepto cando as condicións do caso así o esixan e sempre co consentimento do responsable técnico directo do servizo e, por suposto, a demanda do usuario, autorizándoo por escrito. - As persoas usuarias absteranse en todo momento de facer comentario algún acerca da vida persoal ou modo de actuar da traballadora (ou familia), poidendo ser este, motivo suficiente para causarlle a baixa inmediata no servizo. Cando suceda unha situación deste tipo que derive nunha desacreditación do traballador familiar a persoa responsable do servizo comunicaralle a baixa persoalmente. - Queda a criterio do persoal técnico do servizo de axuda no fogar o reforzar con persoal de apoio (outro traballador máis, voluntariado, etc.) ao traballador familiar asignado para o caso nese momento. - Cando a persoa usuaria non se atope no domicilio no horario fixado para a súa atención, o traballador familiar non ten obriga de permanecer á espera. - Cando unha persoa usuaria queira modificar algún aspecto do seu contrato deberá acudir ao responsable do servizo de axuda no fogar a efectos de formulación dun novo. - En xeral, o servizo de axuda no fogar non realizará tarefas de: • Limpeza de portais e escaleiras comunitarias. • Labores de xardín e horta • Alimentación e aseo de animais e en concreto todas aquelas que non sexan de verdadeira necesidade para as persoas atendidas. Non obstante esta valoración realizarase sempre individualmente atendendo as circunstancias persoais da persoa atendida. • Labores que non vaian dirixidas á persoa usuaria do servizo. - Cada persoa usuaria estará obrigada ao pago da tarifa que se fixe, que deberá aboar trimestralmente, para elo poderá asinar a autorización bancaria no modelo que se lle proporcione. Dita tarifa calcularase en función dos ingresos económicos familiares. - Para o cobro dos servizos prestados, trasladarase o correspondente listado do custo a pagar ao departamento de contabilidade para que realice as liquidacións pertinentes. - As tarifas sufrirán unha revisión anual estando obrigado a persoa usuaria a actualizar a documentación pertinente nos meses de xaneiro-febreiro. - Como norma xeral se liquidará por horas concedidas e asinadas en contrato, a excepción: * De un ingreso hospitalario * Traslado a outro domicilio que non sexa o habitual, por períodos superiores a unha semana e inferiores a dous meses, previa comunicación. - Se con anterioridade ao 15 de xuño de cada ano se comunica por escrito o desexo de suspensión do servizo durante o período de vacacións (xullo, agosto ou ambos meses) reservaráselle a praza ata o 1 de setembro, sen custe ningún. - Os servizos prestaranse unicamente no domicilio.1. Serán causas de extinción do servizo: - A renuncia da persoa usuaria. - O seu ingreso definitivo nun centro residencial. - O traslado definitivo de residencia a outro concello. - A baixa no padrón de habitantes do concello. - O falecemento. - A desaparición das causas que motivaron a concesión do servizo. - As necesidades do servizo en relación á atención de casos que, a xuízo dos traballadores sociais, sexa prioritaria a súa atención, por limitacións financeiras do servizo. - O incumprimento das condicións establecidas no contrato de prestación do servizo ou na presente ordenanza, tales como trato inaxeitado da persoa usuaria ou dos seus familiares ou achegados cara ao auxiliar ou a imposición de tarefas que non lle correspondan. - O non pagamento das cotas durante dous trimestres consecutivos ou alternos nun ano. - A falla de colaboración da persoa usuaria ou da súa familia e/ou achegados para poder levar a bo termo as tarefas propostas. - O deterioro psicofísico que faga recomendar o seu ingreso nun centro para unha correcta atención persoal. - A ausencia xustificada e comunicada da persoa usuaria por un período superior a dous meses. - A ausencia non xustificada e/ou non comunicada superior a cinco días ou ausencias non comunicadas e reiteradas dun día. - Polo remate do tempo de concesión estipulado no contrato. - Pola ocultación e/ou falseamento dos datos, por parte da persoa usuaria ou dos seus familiares. - Porque o concello deixe de prestar o servizo.2. O procedemento para a extinción do servizo poderase iniciar de oficio debendo elaborarse polo traballador social informe no que se indiquen claramente as causas da dita extinción. O alcalde do concello resolverá sobre a extinción ou non do servizo. A dita resolución notificarase aos interesados, cos requisitos e nos termos sinalados polos artigos 58 e 59 da Lei 30/1992, de 26 de novembro. No caso de existir entidade privada prestadora do servizo, notificaráselle tamén a resolución, caso de ser favorable á extinción do servizo.3. Ademais, con carácter xeral, a alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente.4. Cando se trate dun servizo de axuda no fogar asignado a persoas en situación de dependencia na correspondente resolución do Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións da prestación do servizo deberá notificarse en todo caso ao órgano competente para ditar resolución de Programa Individual de Atención. Serán causas de suspensión temporal: - A estancia temporal no domicilio de familiares e/ou achegados que poidan realizar o obxecto do servizo. - A ausencia do fogar por parte da persoa usuaria durante un período non superior a tres meses por causas forzosas, debendo acreditar a persoa usuaria as causas que motivan a súa ausencia. - Cando por necesidade do servizo fose preciso ampliar o número de persoas usuarias e se consideren prioritarios outros casos en función da situación persoal, sanitaria e/ou económica, poderase proceder á modificación parcial ou á suspensión temporal. O baremo de puntuación que se indica no anexo II servirá para a valoración dos casos, e a súa admisión ou non no servizo e/ou a inclusión na lista de espera. Dito baremo non será de aplicación ás persoas usuarias que accedan ao servizo como consecuencia da aplicación por órgano competente do Programa Individual de Atención, en aplicación do establecido na Lei 39/2006, do 14 de decembro, de promoción da autonomía persoal e atención ás persoas en situación de dependencia, os cales accederán ao servizo directamente, nos termos recoñecidos no dito PIA, sempre e cando existan dispoñibilidades orzamentarias para elo. Cando o auxiliar do servizo non poida prestalo por determinadas razóns (coma baixa por enfermidade, motivos persoais, ou outras) intentarase cubrir a súa ausencia: ou ben cun traballador cualificado contratado para atender o servizo con carácter temporal, ou con outro auxiliar que xa estea traballando. O traballador social poderá decidir que durante ese período de tempo, o servizo se preste noutro horario diferente ou quede sen cubrir. Realizarase un preaviso ao usuario ao que se lle presta o servizo cunha antelación de 24 horas, salvo caso de indisposición imprevista que será comunicado á maior brevidade posible con indicación da causa do cambio ou substitución e duración previsible deste. Nos casos de substitución da auxiliar, se a nova auxiliar que se asigne non acudira nunca a dito domicilio se realizará visita e presentación por parte do traballador social. Tan pronto sexa posible, contarase cunha bolsa de traballo, para o que se aprobarán as bases que rexerán a convocatoria e elaboración dunha lista para provisión de postos de traballo como auxiliar de axuda no fogar no Concello de Vilarmaior, con aquelas persoas interesadas na cobertura, con carácter temporal de ditos postos (supostos de baixa laboral, vacacións.). No suposto de que se contrate a prestación do servizo cunha entidade privada debidamente autorizada e ésta cese na prestación, comunicarase ao concello cun preaviso de 30 días, e a entidade que pretende cesar, continuará na prestación dos servizos ata a aprobación do cambio de empresa pola entidade local. O libro de reclamacións estará a disposición dos usuarios nas dependencias da “Casa do Concello” destinadas aos servizos sociais. Presentada a reclamación, entregaráselle unha copia ao usuario, outra para o concello e outra remitirase ao Servizo de Inspección correspondente da Xunta de Galicia. A avaliación da reclamación realizaraa o alcalde, previas as actuacións e informes que estime procedentes. De considerarse procedente, analizarase a necesidade de tomar medidas que solucionen o problema ao reclamante. De non considerarse procedente, informarase ao reclamante da improcedencia, debidamente motivada. En ambos os dous supostos, o órgano competente para resolver dará traslado da resolución que recaia ao reclamante e ao Servizo de Inspección correspondente da Xunta de Galicia. Para todo o non previsto na presente ordenanza, aplicarase o establecido na Orde do 22 de xaneiro de 2009 (DOG nº. 22, 2 de febreiro de 2009). Facúltase aos servizos sociais municipais, previo informe á Alcaldía, para interpretar aquelas cuestións que relacionadas co SAF poidan presentarse, e non estean recollidas expresamente na presente ordenanza. A presente ordenanza derroga o regulamento do servizo de axuda a domicilio, aprobado polo pleno o día 30 de marzo de 2000 e publicado no BOP nº. 92, de 22 de abril de 2000. A presente ordenanza entrará en vigor a partir do día seguinte á data da súa publicación íntegra no BOP e transcorrido o prazo do artigo 70.2 en relación co 65.2 da Lei 7/1985 do 02 de abril, e manterá a súa vixencia ata que se aprobe a súa modificación ou derrogación expresas. INDICE DE ANEXOS I. SOLICITUDE DO SERVIZO DE AXUDA A DOMICILIO II. BAREMO PARA DETERMINAR A ASIGNACIÓN DO SAF EN RÉXIME DE LIBRE CONCORRENCIA III. PROXECTO DE INTERVENCIÓN IV. ACORDO DE SERVIZO V. RENUNCIA AO SERVIZO Vilarmaior, marzo de 2010 O ALCALDE Carlos Vázquez Quintián Solicitude do servizo de axuda no fogar 1.- EFECTOS PARA OS QUE SE SOLICITA  Solicitude inicial  Solicitude por modificación do servizo  Solicitude urxente  Solicitude ordinaria 2.- DATOS DO SOLICITANTE 3.- DATOS DO REPRESENTANTE LEGAL SOLICITA: Que previos os trámites e informes regulamentarios, lle sexa concedido o servicio de axuda no fogar coas seguintes prestacións 4.- TIPO DE AXUDA QUE SOLICITA  Limpeza do fogar  Preparado dos alimentos  Xestións varias  Lavado e pranchado da roupa  Aseo persoal  Tarefas psicosociais  Apoio para as movilizacións  Compras domésticas  Seguimiento trat. médico  Outras …. Así mesmo, manifesto que: · Non percibo outros servizos ou prestacións de análogo contido ou finalidade. · Queda enterado da obriga de comunicar ao concello calquera variación nos datos declarados que poidan producirse de agora en adiante. · Acepto a posibilidade de contribuír economicamente, se así resultase da aplicación, no meu caso, da normativa local vixente. · No caso de ser petición urxente, o solicitante deberá presentar a documentación nos 10 días seguintes á petición. · Acepta o rexistro dos seus datos na base de datos municipal do S. A. F. DOCUMENTACIÓN QUE ADXUNTA  Fotocopia do DNI, pasaporte, tarxeta de residencia do solicitante, libro de familia, no seu caso acreditación da representación.  Tarxeta sanitaria  Certificado de minusvalía ou resolución do grao e nivel de dependencia, e ou do PIA.  Xustificante de ingresos do solicitante e do cónxuxe ou parella de feito: declaración da renda ou certificado de imputacións, xustificantes de pensións, prestacións, ou rendas de traballo (INEM, INSS, nómina etc.) alugueres, certificados de rendementos do capital mobiliario, recibos catastrais. )  Informes das condicións de saúde.  Contrato de aluguer, se é o caso.  Outros documentos distintos dos anteriomente enumerados, a efectos de constatar se reúne as condicións esixidas para ser beneficiario da prestación solicitada. Vilarmaior, de de 20. SR. ALCALDE DO CONCELLO DE VILARMAIOR Baremo para determinar a asignación do servizo de axuda no fogar en réxime de libre concorrencia O baremo para determinar o dereito á prestación do servizo terá en conta os seguintes factores: a) Factor 1: de autonomía persoal (máximo 40 puntos) Este factor será valorado de acordo coa capacidade funcional do usuario, entendendo por tal o grao de habilidade que dende o punto de vista físico-psíquico e funcional organizativo presenta o solicitante para a realización das actividades da vida diaria e de relación co seu contorno. Esta variable de “autonomía persoal” considérase esencial para o acceso ao servizo de axuda no fogar de modo que se o solicitante non obtén a puntuación mínima esixida neste apartado, 10 puntos, non poderá acceder ao programa. b) Factor 2: apoio social (máximo total 20 puntos) Neste factor valórase se a persoa vive soa e se carece ou non de familiares así como á axuda que se lle presta ao solicitante xa sexa por familiares directos ou indirectos (veciños, amigos, voluntariado, etc.) c) Factor 3 Situación familiar/socialización de menores (máximo total 20 puntos) Neste apartado valoraranse os seguintes aspectos: · O grao de conflito familiar · As limitacións físicas ou psíquicas para proporcionarlle unha axeitada atención aos menores. · Monoparientalidade. · Número de menores na familia. d) Factor 4 Outros aspectos sociais (máximo total 20 puntos) Serán obxecto de baremación as condicions xerais da vivenda así coma a súa situación, accesibilidade, os equipamentos e medios de comunicación. e) Factor 5 Baremo situación económica (máximo total 40 puntos) f) Factor 6 Baremo outros factores (máximo total 8 puntos ) Obxectivaranse e incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. (Inclúe variables que determinan, dalgunha maneira, certo grao de necesidade do solicitante como: situacións xerais marxinantes, convivencia con outras persoas na súa situación de discapacidade, familias con graves cargas que necesitan alivio na súa dedicación ao familiar asistido, etc. Ata un máximo de 8 ptos (2 puntos por cada item) g) Factor 7 Valoración técnica O técnico poderá valorar positivamente a inclusión no programa de axuda a domicilio aínda cando non reunindo os requisitos establecidos na ordenanza reguladora, considere que a non prestación deste podería implicar un grave risco de deterioro persoal e familiar do solicitante. O contido a analizar en cada un dos baremos será o que se reflexa en cada un dos seguintes modelos: FACTOR 1 Situación de autonomía familiar: (puntuación mínima 10 puntos ) A.- ACTIVIDADES BASICAS DA VIDA DIARIA ( ÍNDICE DE BARTHEL): B.- ACTIVIDADES INSTRUMENTAIS DA VIDA DIARIA C.- FUNCIÓNS SUPERIORES Autónomo = 0 ptos Con moita dificultade = 1,75 ptos. Con axuda = 1 pto Dependente = 2 ptos. Máximo 40 ptos. Puntos Puntos 1.1. Conflito (máximo total 4 puntos) Puntos 1.2. Limitacións de rol (máximo total 2 puntos) Puntos 1.3. Monoparentalidade (máximo total 2 puntos) Puntos 1.4. Habilidades parentais (máximo total 2 puntos) 1.5. Número de menores (máximo total 10 puntos) Puntos Puntos 4.1. Vivenda (total 10 puntos) Puntos 4.2. Integración no contorno (total 10 puntos) Puntos Puntos Puntos FACTOR 5 Baremo situación económica ( máximo total 40 puntos ) Neste apartado incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. (Inclúe variables que determinan, dalgunha maneira, certo grao de necesidade do solicitante. Ata un máximo de 8 ptos (2 puntos por cada item) O técnico poderá valorar positivamente a inclusión no programa de axuda a domicilio aínda cando non reunindo os requisitos establecidos na ordenanza reguladora, considere que a non prestación deste podería conlevar un grave risco de deterioro persoal e familiar do solicitante. ANEXO III Servizo de axuda no fogar Proxecto de Intervención 1. Datos de identificación do expediente.1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Antecedentes relevantes: 2. Atención que se prestará. Días da semana. Tipo de servizo a prestar 4 Perfil dos/as profesionais Outro servizos: 3. Existencia doutros servizos/apoios prestados a domicilio. Existencia: Servizos/apoios: Nº de horas semanais: 4. Obxectivos específicos e tarefas que se propoñen. Obxectivos do servizo proposto: Tarefas que se realizarán: 5. Periodicidade do seguimento (mínimo bimensual). Técnico responsable: Asdo.: ANEXO IV Acordo de Servizo Reunidos en ________________ o día _______________ dunha parte don/dona _______________________________ con DNI______________________. E doutra _________________________________________________, en calidade de técnico responsable do servizo de axuda no fogar de ____________________________________ ACORDAN: 1. Que o Concello de __________________/a entidade prestadora __________________, prestará o servizo de axuda no fogar (SAF), á persoa arriba citada, dende o día ________ do ________________ de 20 ______. 2. Que a prestación do servizo de axuda no fogar se realizará por un prazo de__________________, con posibilidade de prórroga segundo a valoración técnica do Departamento de Servizos Sociais/da entidade prestadora acreditada.3. Que o SAF se levará a cabo os días da semana __________________, en horario de __________________; por un total de _______________horas semanais.4. Que atendendo á Orde do 22 de xaneiro de 2009, que regula o servizo de axuda no fogar, á ordenanza fiscal municipal que regula as taxas do SAF, e á aplicación do baremo que corresponde, a persoa usuaria comprométese a achegar__________________euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido nesta ordenanza, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socioeducativo  Atencións de carácter técnico e complementario  7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: ________________________________________________________________________________________________________________________________________________________________________________ 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: ___________________________________________________________________________________________________________________________________________________________________________________________________ 9. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009 que regula o servizo de axuda no fogar e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Quedando enterado das condicións da prestación así como dos meus dereitos e obrigas, segundo o disposto na normativa que regula este servizo autorizo o acceso a miña vivenda do persoal profesional asignado para levar a cabo o servizo de axuda no fogar concedido. Ambas as partes dan a súa conformidade ao presente acordo de prestación do SAF, e o asinan. __________________________, _____de ________________20_____ A persoa usuaria O técnico responsable Auxiliar de axuda no fogar ANEXO V Renuncia ao servizo de axuda no fogar D/Dna____________________________________________co D. N. I___________e domicilio en___________________________________________________________________no Concello de Vilarmaior ( A Coruña ). Expón: Que renuncia ao servicio de axuda no fogar que na actualidade me presta a auxiliar Dona__________________________en horario de Vilarmaior,_____de_________________de 20____ Asdo. SR. ALCALDE DO CONCELLO DE VILARMAIOR